Hawala പാലക്കാട് ട്രെയിനില് കടത്തിയ ഒന്നര കോടിയിലേറെ രൂപയുടെ കുഴല്പ്പണം പിടികൂടി പാലക്കാട് വന് കുഴല്പ്പണ വേട്ട. ഹൈദരാബാദില് നിന്നും കേരളത്തിലേക്ക് കടത്തിയ ഒന്നര കോടിയിലേറെ രൂപ ആര് പി എഫ് പിടികൂടി. കേസില് ഹൈദരാബാദ് സ്വദേശികളായ രണ്ടു പേരെ കസ്റ്റഡിയിലെടുത്തു. ശബരി എക്സ്പ്രസില് രേഖകളില്ലാതെ കടത്തിയ 1, 64,50,000 രൂപയാണ് ആര് പി എഫ് പിടികൂടിയത്.സംഭവത്തില് ഹൈദരാബാദ് സ്വദേശികളായ രാഘവേന്ദ്ര, അഹമ്മദ് എന്നിവരെ ആര്പിഎഫ് ക്രൈം ഇന്റലിജസ് കസ്റ്റഡിയിലെടുത്തു. ആന്ധ്ര ഗുണ്ടൂരില് നിന്നും ഷൊര്ണൂരിലേക്കാണ് ഇവര് ടിക്കറ്റെടുത്തിരുന്നത്. നാലു ബാഗുകളിലായാണ് പണം കടത്തിയത്. സ്വര്ണം വാങ്ങാനാണ് കേരളത്തിലെത്തിയതെന്ന് ഇവര് മൊഴി നല്കിയതായി RPF എസ് ഐ AP അജിത് അശോക് പറഞ്ഞു.പ്രതികളെ ചോദ്യം ചെയ്തു വരികയാണെന്ന് അധികൃതര് പറഞ്ഞു. എവിടെ നിന്നാണ് സ്വര്ണം വാങ്ങുന്നത് എന്നതുള്പ്പടെയുള്ള വിവരങ്ങള് വ്യക്തമായിട്ടില്ല. ഇവര് മുന്പും പണം കടത്തിയിട്ടുണ്ടോ എന്നതും പരിശോധിയ്ക്കേണ്ടതുണ്ട്. പ്രതികളെയും പിടിച്ചെടുത്ത പണവും തുടര് നടപടികള്ക്കായി ഇന്കം ടാക്സ് വിഭാഗത്തിന് കൈമാറി.വഴി ചോദിക്കാനെന്ന വ്യാജേന കാര് നിര്ത്തിയ ലോട്ടറി വില്പ്പനക്കാരനെ ഇടിച്ച് വീഴ്ത്തി പണം കവര്ന്ന സംഘം പിടിയില്ആലപ്പുഴ: ലോട്ടറി വില്പ്പനക്കാരനെ കാര് ഇടിച്ച് വീഴ്ത്തി പേഴ്സ് തട്ടിയെടുത്ത പ്രതികള് പിടിയില്. ആലപ്പുഴ എടത്വായിലാണ് കേസിന് ആസ്പദമായ സംഭവം. ലോട്ടറി വില്പ്പനക്കാരനെ കാര് കൊണ്ട് ഇടിച്ച ശേഷം പേഴ്സുമായി കടന്നു കളഞ്ഞ പ്രതികളെ തിരുവനന്തപുരം കാട്ടാക്കടിയില് വെച്ച് എടത്വാ പോലീസ് പിടികൂടുകയായിരുന്നു.തിരുവനന്തപുരം കാട്ടാക്കട കുളത്തുമ്മേല് അഭിലാഷ് 30, സുരേഷ് ഭവനില് ജോണ് കണ്ണന്, 28, പുത്തന് വീട്ടില് ലിനു ബിനുക്കുട്ടന്, 44 എന്നിവരാണ് പോലീസിന്റെ പിടിയിലായത്. എടത്വാ അമ്ബ്രമൂലയില് വെച്ച് കാറിലെത്തിയ മൂവര് സംഘം ലോട്ടറി വില്പ്പനക്കാരനായ മിത്രക്കരി കൈലാസം ഗോപകുമാറിനെ 53 കാര് ഇടിപ്പിച്ച ശേഷം പേഴ്സ് തട്ടിയെടുത്ത് കടന്നുകളഞ്ഞിരുന്നു. സി.സി.ടി.വി. ദൃശ്യം പരിശോധിച്ച പോലീസിന് മോഷണ ശേഷം ഇവര് ആലപ്പുഴ പെട്രോള് പമ്ബില് എത്തിയതായി സൂചന ലഭിച്ചു.ജില്ലാ പോലീസ് മേധാവിയുടെ നിയന്ത്രണത്തിലുള്ള പോലീസ് കണ്ട്രോള് ക്യാമറയില് ഓച്ചിറ ഭാഗത്തുവെച്ച് കാറിന്റെ ചിത്രം പതിഞ്ഞു. ജില്ലാ പോലീസ് മേധാവി ജി. ജയദേവിന്റെ നിര്ദ്ദേശ പ്രകാരം സംസ്ഥാന സ്പെഷ്യല് സ്ക്വോഡിന് നിര്ദ്ദേശം കൈമാറി. സ്പെഷ്യല് സ്ക്വോഡിന്റെ അന്വേഷണത്തില് കാര് തിരുവനന്തപുരം കാട്ടാക്കട ഭാഗത്ത് നിന്ന് കണ്ടെത്തി.ഡിവൈഎസ്പി സുരേഷ് കുമാര് എസ്.ടിയുടെ നേതൃത്വത്തില് അന്വേഷണ സംഘം രൂപീകരിച്ച് നടത്തിയ തിരച്ചിലിലില് ബുധനാഴ്ച രാത്രി 8.30ഓടെ പ്രതികള് സഞ്ചരിച്ചിരുന്ന കാറും പ്രതികളേയും പോലീസ് പിടികൂടി. പ്രതികള് സഞ്ചരിച്ചിരുന്ന കാറിന്റെ പിന്നില് കര്ട്ടന് ഇട്ടിരുന്നതാണ് പിടികൂടാന് സഹായിച്ചത്.കഴിഞ്ഞ ശനിയാഴ്ച പുലര്ച്ചെ 6.30നാണ് കേസിനാസ്പദമായ സംഭവം നടന്നത്. കാറിലെത്തിയ സംഘം ഗോപകുമാറിനോട് റോഡില് വെള്ളം കെട്ടിക്കിടക്കുന്നുണ്ടോയെന്ന് തിരക്കി. ഇല്ലെന്നു പറഞ്ഞതോടെ കാറിലെത്തിയവര് അല്പദൂരം മുന്നോട്ട് പോയിട്ട് തിരികെ വന്നു. എടത്വാ ജംഗ്ഷനിലേക്കാണെങ്കില് കാറില് കയറിയാല് അവിടെ വിടാമെന്ന് അറിയിച്ചതിനെ തുടര്ന്ന് ഗോപകുമാര് കാറില് കയറി. അല്പത് മീറ്റര് ദൂരെ എത്തിയപ്പോള് വിജനമായ സ്ഥലത്തുവെച്ച് ഗോപകുമാറിനെ പുറത്തേയ്ക്ക് വലിച്ചിട്ടു.എതിര്ക്കാന് ശ്രമിച്ച ഗോപകുമാറിനെ ഇടിച്ചു വീഴ്ത്തി മൂവരും കടന്നു കളഞ്ഞിരുന്നു. ഗോപകുമാറിന്റെ കാലിന് ഒടിവ് സംഭവിച്ചിരുന്നു. ഇയാള് വണ്ടാനം മെഡിക്കല് കോളേജ് ആശുപത്രിയില് ചികിത്സയിലാണ്. പ്രതികളെ ഇന്ന് കോടതിയില് ഹാജരാക്കും. സി.ഐ. ആനന്ദ ബാബുവിന്റെ നേതൃത്വത്തില് എടത്വാ എസ്.ഐ. ഷാംജി, സീനിയര് സി.പി.ഒ. ഗോപന്, സിപിഒമാരായ പ്രേംജിത്ത്, ശ്യംകുമാര്, സനീഷ് എന്നിവരാണ് അന്വഷണം നടത്തിയത്.